7. ΑΠΟΦΑΣΗ ΓΕΝ. ΓΡΑΜ. ΠΕΡ. ΚΕΝΤΡ. ΜΑΚΕΔΟΝΙΑΣ Αριθ. 204 της 12 Σεπτ./22 Οκτ. 1997 (ΦΕΚ Β΄  944) Σύσταση νέων υπηρεσιακών μονάδων της Περιφέρειας Κεντρικής Μακεδονίας στο Νομό Σερρών. Α. Συνιστούμε νέες οργανικές μονάδες σε επίπεδο Γραφείου στην περιοχή Σερρών ως εξής: 1.Στη Δ/νση Δημοσίων Έργων, Γραφείο Εργαστηρίου Σερρών, υπαγόμενο στο Τμήμα Εργαστηρίου Δημοσίων Έργων. 2.Στη Δ/νση Ελέγχου Κατασκευής Έργων, τα παρακάτω Γραφεία: (α)Γραφείο Συγκοινωνιακών Έργων Σερρών, υπαγόμενο στο Τμήμα Εποπτείας Συγκοινωνιακών Έργων της ΔΕΚΕ. (β)Γραφείο Υδραυλικών Έργων Σερρών, υπαγόμενο στο Τμήμα  Εοπτείας  Υδραυλικών Έργων της ΔΕΚΕ. 3.Στη Δ/νση Ελέγχου Συντηρήσεως Έργων, Γραφείο Συντηρήσεων Έργων Σερρών, υπαγόμενο στο Τμήμα Συντηρήσεων της ΔΕΣΕ. Β. Αρμοδιότητες για μεν το Γραφείο Εργαστηρίου Σερρών θα είναι η εκτέλεση δειγματοληψιών και του ελέγχου των υλικών κατασκευής των εκτελουμένων έργων στην περιοχή Νομού Σερρών, για δε τα Γραφεία Συγκοινωνιακών Έργων, Υδραυλικών έργων και Συντηρήσεων Έργων Σερρών, θα είναι οι αρμοδιότητες Κλιμακίου Επίβλεψης της Δ/νουσας Υπηρεσίας, σύμφωνα με τις διατάξεις του Π.Δ. 609/85 (άρθρ. 28/παρ. 3). Γ. Ορίζουμε συντονιστή των Γραφείων τον Προϊστάμενο του Γραφείου Συγκοινωνιακών Έργων Σερρών με αρμοδιότητα τον συντονισμό δράσης των γραφείων σε θέματα διοικητικής μέριμνας. 